CELEX: 62017TB0815
Language: mt
Date: 2018-09-20 00:00:00
Title: Kawża T-815/17: Digriet tal-Qorti Ġenerali tal-20 ta’ Settembru 2018 – Správa železniční dopravní cesty vs Il-Kummissjoni u INEA (“Rikors għal annullament — Għajnuna finanzjarja — Proġett ta’ interess komuni fil-qasam tan-netwerks trans-Ewropej tat-trasport u tal-enerġija — Servizzi ta’ ppjanar preliminari għal linja ġdida tal-ferrovija b’veloċità għolja Dresden-Praga — Deċiżjoni dwar l-ispejjeż eliġibbli — Identifikazzjoni żbaljata tal-konvenut — Assenza ta’ inċidenza diretta — Inammissibbiltà”)

26.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 427/76
            
         
      Digriet tal-Qorti Ġenerali tal-20 ta’ Settembru 2018 – Správa železniční dopravní cesty vs Il-Kummissjoni u INEA
      (Kawża T-815/17) (1)
      
      (“Rikors għal annullament - Għajnuna finanzjarja - Proġett ta’ interess komuni fil-qasam tan-netwerks trans-Ewropej tat-trasport u tal-enerġija - Servizzi ta’ ppjanar preliminari għal linja ġdida tal-ferrovija b’veloċità għolja Dresden-Praga - Deċiżjoni dwar l-ispejjeż eliġibbli - Identifikazzjoni żbaljata tal-konvenut - Assenza ta’ inċidenza diretta - Inammissibbiltà”)
      (2018/C 427/102)
      Lingwa tal-kawża: iċ-Ċek
      
         Partijiet
      
      
         Rikorrenti: Správa železniční dopravní cesty, státní organizace (Praga, ir-Repubblika Ċeka) (rappreżentant: F. Korbel, avukat)
      
         Konvenuti: Il-Kummissjoni Ewropea (rappreżentanti: J. Hottiaux u Z. Malůšková, aġenti), l-Aġenzija Eżekuttiva għall-Innovazzjoni u n-Netwerks (rappreżentanti: I. Ramallo u I. Barcew, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tal-ittra tal-INEA tal-11 ta’ Ottubru 2017 dwar id-dikjarazzjoni finanzjarja finali u l-eliġibbiltà tas-somom mitluba fil-kuntest tal-għajnuna finanzjarja tal-Unjoni mogħtija għall-proġett ta’ interess komuni “Servizzi relatati mal-ippjanar preliminari għal linja ġdida tal-ferrovija b’veloċità għolja Dresden-Praga”.
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli.
               
            
                  2)
               
               
                  Ma hemmx lok li tingħata deċiżjoni dwar it-talbiet għal intervent imressqa mir-Repubblika Ċeka u mir-Repubblika tal-Polonja.
               
            
                  3)
               
               
                  Správa železniční dopravní cesty, státní organizace għandha tbati l-ispejjeż tagħha, kif ukoll dawk sostnuti mill-Kummissjoni Ewropea u mill-Aġenzija Eżekuttiva għall-Innovazzjoni u n-Netwerks (INEA).
               
            
                  4)
               
               
                  Správa železniční dopravní cesty, státní organizace, il-Kummissjoni, l-INEA, ir-Repubblika Ċeka u r-Repubblika tal-Polonja għandhom ibatu kull wieħed minnhom l-ispejjeż tagħhom relatati mat-talbiet għal intervent.
               
            
         (1)  ĠU C 63, 19.2.2018.